**VOĽBY 2019**

**Navrhovanie kandidátov, vzdanie sa kandidatúry**

1) Právo navrhovať kandidátov na voľbu predsedu komory, a kandidátov na voľbu členov volebnej komisie má každý člen komory. Člen komory nemôže navrhnúť na volenú funkciu sám seba. Kandidáta musí navrhnúť iný člen komory.

2) Návrh na kandidáta na voľbu predsedu komory a na voľbu členov volebnej komisie musí navrhovateľ predložiť predstavenstvu komory písomne, prostredníctvom doručovateľa alebo elektronicky – mailom, najneskôr do **2.12.2018,** vrátane.

Doručovacia adresa: **Slovenská komora SPaASP Mokrohájska cesta 3, 841 04 Bratislava**

Mail: **tajomnicka@socialnapraca.sk**

Návrh na kandidáta musí obsahovať titul, meno a priezvisko kandidáta, evidenčné číslo osoby kandidáta, pod ktorým je navrhovaný kandidát vedený v zozname členov komory prístupnom na webovom sídle komory, funkciu, na ktorú navrhovateľ kandidáta navrhuje, meno a priezvisko navrhovateľa a dátum podania návrhu.

3) Súčasťou návrhu je písomný súhlas kandidáta s kandidatúrou. Kandidát musí zaslať súhlas so svojou kandidatúrou na stanovenú adresu predstavenstvu komory, najneskôr do 2.12.2018, vrátene. V prípade nominácie na sneme, písomný súhlas s kandidatúrou podá kandidát priamo volebnej komisii.

4) Za predložený sa považuje návrh preukázateľne odoslaný v stanovenom termíne.

5) Ďalšie návrhy na kandidátov na funkciu predsedu komory je možné predložiť aj na sneme, a to aj ústne, ak je potrebné doplniť kandidátnu listinu na predsedu komory. Takéto doplnenie kandidátnej listiny je potrebné v prípade, ak absentuje kandidát na funkciu predsedu komory.

6) Kandidát má právo písomne sa vzdať kandidatúry do doby začiatku konania volieb, prípadne pred začiatkom konania ďalšieho kola volieb. Vzdanie sa kandidatúry nemožno vziať späť.

7) Po uplynutí lehoty na predkladanie návrhov kandidátov, predstavenstvo prerokuje predložené návrhy a prijme k nim stanovisko; u neúplného alebo nejasného návrhu vyzve navrhovateľa, prípadne navrhovaného kandidáta, aby ho doplnil v lehote, ktorú predstavenstvo stanoví vo výzve.

8) Predstavenstvo z predložených návrhov na kandidátov na voľbu predsedu vylúči neplatné návrhy. Za neplatné sa považujú:

a) návrhy na kandidátov, ktorí nie sú členmi komory,

b) návrhy, ktoré neboli predložené v stanovenom termíne,

c) neúplné návrhy, ktorých údaje, napriek výzve neboli doplnené,

d) návrhy na kandidátov, ktorí sa kandidatúry dodatočne vzdali,

e) návrhy kandidátov, ktoré nespĺňajú podmienky stanovené volebným poriadkom SKSPaASP a nie je možné na ne aplikovať postup podľa článku 6 ods. 7.

9) O vylúčení kandidáta z voľby predsedu komory a z voľby člena orgánov komory a o dôvode vylúčenia je predstavenstvo povinné informovať navrhovateľov aj navrhovaných kandidátov vylúčených návrhov prostredníctvom doručovateľa alebo elektronicky – mailom, najneskôr 10 kalendárnych dní pred termínom konania volieb.

Podrobnejšie informácie sú dostupné na **www.sociálnapraca.sk** (Volebný poriadok SKSPaASP)